Әзербайжан Қарабақтағы позицияларына шабуыл жасалғанын мәлімдеді
"Әзербайжан Қарабақтағы позицияларына шабуыл жасалғанын мәлімдеді" | "https://abai.kz/post/126097"
TITLE: Әзербайжан Қарабақтағы позицияларына шабуыл жасалғанын мәлімдеді
URL: https://abai.kz/post/126097
META: "Әзербайжан Қарабақтағы позицияларына шабуыл жасалғанын мәлімдеді" | "https://abai.kz/post/126097"
DATE: 28.12.2020
AUTHOR(s): Abai.kz
TOTAL WORDS: 113
TEXT: Әзербайжан қорғаныс министрлігі армян қарулы тобының Қарабақтағы позицияларға шабуыл жасағанын хабарлады. Әскери ведомство мәліметінше, бір адам қаза тауып, тағы бір адам жарақат алған. "27 желтоқсанда сағат 15.30-да (астана уақыты бойынша 17.30-да) заңсыз армениялық қарулы топ не аймақта қалған отряд Агдам ауылы бағытына шабуыл жасады. Нәтижесінде Әзербайжан әскери қызметшісі Ганбаров Эльмир Райиль оглу қаза тауып, әскери қызметші Алиев Эмин Сулейман оглу жараланды", - делінген ведомство хабарламасында. Қорғаныс министрлігінің мәліметінше, жарақат алған әскери қызметші алғашқы медициналық көмек көрсетілгеннен кейін медициналық мекемеге жеткізілген. Еске салайық, қыркүйек айының соңында Таулы Қарабақта екі ел арасындағы жанжал қайта өрши түскен болатын. Әзербайжан мен Армения соғысты тоқтату туралы келісімге келді. Одан бөлек, ресейлік бітімгерлер өңірдегі жағдайды бақылауға алған болатын. Abai.kz
